b'\n_START_ARTICLE_\nL\xc3\xb6d\xc3\xb6se\n_START_SECTION_\nHistorie\n_START_PARAGRAPH_\nL\xc3\xb6d\xc3\xb6se var den viktigste havnebyen p\xc3\xa5 den svenske vestkysten i 500 \xc3\xa5r. Allerede p\xc3\xa5 midten av 1000-tallet begynte stedet \xc3\xa5 f\xc3\xa5 bymessig form. L\xc3\xb6d\xc3\xb6se nevnes f\xc3\xb8rste gang p\xc3\xa5 1100-tallet av den danske historikeren Saxo, og i Knyttlingasagan er det en by med tre kirker, kastell, kongsg\xc3\xa5rd og en myntverksted. I l\xc3\xb8pet av 1200-tallet ble kastellet ombygd til et borganlegg, L\xc3\xb6d\xc3\xb6sehus, som administrativt sentrum for V\xc3\xa4sterg\xc3\xb6tland, Dal og V\xc3\xa4rmland. L\xc3\xb6d\xc3\xb6sehus mistet sin betydning da Magnus Eriksson bygget Lindholmen i 1330, (en borg ved G\xc3\xb6ta \xc3\xa4lv) og \xc3\x84lvsborg i 1360. L\xc3\xb6d\xc3\xb6se kalles iblant G\xc3\xb6teborgs forl\xc3\xb8per, Gamla L\xc3\xb6d\xc3\xb6se._NEWLINE_L\xc3\xb6d\xc3\xb6se i V\xc3\xa4sterg\xc3\xb6tland var som Sveriges eneste havn i vest veldig viktig for forbindelsene vestover. Dets make finnes i Kalmar og S\xc3\xb6derk\xc3\xb6ping, og skiller seg mye fra Skara i V\xc3\xa4sterg\xc3\xb6tland som var en innlandsby. I L\xc3\xb6d\xc3\xb6se ble det drevet internasjonal handel med andre skandinaviske folk og tyskere, engelskmenn og hollendere. Tyskerne ble den dominerende handelsparten. Man importerte varer som ikke kunne frembringes i Sverige og s\xc3\xa5ledes V\xc3\xa4sterg\xc3\xb6tlands dyreproduksjon, men ogs\xc3\xa5 t\xc3\xb8mmer og jern. Kongsmakten bygde borgen \xe2\x80\x93 L\xc3\xb6d\xc3\xb6sehus \xe2\x80\x93 og startet myntverk som viste dens interesse for \xc3\xa5 ha kontroll med byen, men de geografiske betingelsene ved vestgrensen gjorde at byens styre mange ganger tok selvstendige beslutninger, fordi sentralmaktens representanter var for langt borte. Her som i det senere anlagte Nya L\xc3\xb6d\xc3\xb6se kom en tiggerorden \xe2\x80\x93 dominikanerne \xe2\x80\x93 til \xc3\xa5 etablere seg i 1243, en kirkeinstitusjon ved siden av menighetskirkene og hospitalet. Det er senere ikke omtalt f\xc3\xb8rste gang i 1286. Byen flyttet i 1473 til G\xc3\xb6ta \xc3\xa4lvs utl\xc3\xb8p (n\xc3\xa5v\xc3\xa6rende Gamlestaden) for \xc3\xa5 unng\xc3\xa5 den norske kontrollen og beskatningen ved Kung\xc3\xa4lv, der Bohus f\xc3\xa4stning var som en l\xc3\xa5s for alle sj\xc3\xb8farende. Nordmennene hadde til og med en landtunge p\xc3\xa5 den svenske siden av elven. Noen borg var det ikke behov for \xc3\xa5 bygge Nya L\xc3\xb6d\xc3\xb6se, da \xc3\x84lvsborg var i n\xc3\xa6rheten. En treborg som av Gustav Vasa ble bygget om til en stenborg._NEWLINE_Mange funn fra middelalderen gjort fra omr\xc3\xa5det finnes i dag p\xc3\xa5 L\xc3\xb6d\xc3\xb6se museum, hvor disse er utstilt. Museet har r\xc3\xb8tter tilbake til 1960-tallet, mens n\xc3\xa5v\xc3\xa6rende museumsbyginger \xc3\xa5pnet i 1994._NEWLINE_I juni hvert \xc3\xa5r spilles det middelalderske teaterstykket Vid Ljuda Os p\xc3\xa5 en friluftsscene bak L\xc3\xb6d\xc3\xb6se museum. Oppsetningen arrangeres av Studief\xc3\xb6rbundet Vuxenskolan og framf\xc3\xb8res av et 70-talls amat\xc3\xb8rskuespillere. Teaterstykket handler om kong Magnus Eriksson og hans dronning Blanka av Namur, om stedets spedalske og Heliga Birgitta. Ljuda er en elv som renner gjennom L\xc3\xb6d\xc3\xb6se og os er et gammelt ord som betyr elvemunning.'